Hrad Beaufort

Hrad Beaufort alebo Bel fort, lokálne známy ako Kal’at aš-Šakíf, je bývalá križiacka pevnosť v provincii Nabatíja v južnom Libanone, asi 1 kilometer juhovýchodne od dediny Arnoun. Názov Hrad pomenovali Bel fort alebo Beau fort (franc. „krásna pevnosť“) križiaci, ktorí ho obsadili v 12. storočí. Jeho arabský názov Kala’at aš-Šakíf (arab. قلعة الشقيف‎ – vedecký prepis: Qalʾat al-Shaqīf) znamená „Hrad na vysokej skale“. Dejiny Na tomto mieste sa pravdepodobne nachádzalo opevnenie, ktoré v roku 1139 dobyl jeruzalemský kráľ Fulko V. z Anjou. Daroval ho pánom zo Sidonu a následne sa tu začalo s výstavbou križiackeho hradu. V roku 1190 ho dobyl sultán Saladin, ale o 60 rokov neskôr ho križiaci získali späť. V roku 1268 dobyl hrad sultán Bajbars. Hrad Beaufort ako jedna z mála stredovekých stavieb zohrala úlohu vo vojnovom konflikte koncom 20. storočia, najmä počas libanonskej vojny v roku 1982. Hrad bol do roku 2000 využívaný ako základňa Izraelských obranných síl. V máji 2026 ho opäť dobyli Izraelské obranné sily. Referencie Iné projekty Commons ponúka multimediálne súbory na tému Hrad Beaufort